wickkiey/tamil-wikipedia-chunked huggingface dataset:
# அப்காசியாவின் கலாச்சாரம்

## விளையாட்டு

சோவியத் காலங்களில் அப்காசியாவில் கால்பந்து மிகவும் பிரபலமான விளையாட்டாக இருந்தது. குடியரசின் முக்கிய கிளப்பான எஃப்.சி டினாமோ சுகுமி பெரும்பாலும் சோவியத் கால்பந்தின் கீழ் லீக்கில் விளையாடியது. இருப்பினும், அப்காசியா பல கால்பந்து திறமையாளர்களை உருவாக்கியது, அவர்கள் ஜோர்ஜிய அணியின் சிறந்த அணியான எஃப்.சி. டினாமோ திபிலிசி மற்றும் பிற சோவியத் அணிகளில் விளையாடினர். சோவியத் யூனியனின் மிக முக்கியமான கால்பந்தாட்ட வீரர்களில் அப்காசியா விட்டலி தாரசெலியா, நிகிதா (எம்.கிர்டிக்) சிமோனியன், அவ்தாண்டில் கோகோபெரிட்ஜ், நியாஸ்பே தியாப்ஷிபா, ஜியோர்கி கவாஷெலி, தேமுரி கெட்ஸ்பாயா மற்றும் அக்ரிக் ஸ்வேபா ஆகியோரின் பூர்வீகவாசிகள் இருந்தனர். 2016 ஆம் ஆண்டில் அப்காசியா கோனிஃபா உலக கால்பந்து கோப்பையை நடத்தியது. மற்றும் அப் போட்டியில் வென்றது.  
அப்காசியாவின் பெரும்பான்மையான மக்கள் ரஷ்ய குடியுரிமையைக் கொண்டுள்ளனர், எனவே அப்காசிய விளையாட்டு வீரர்கள் ரஷ்ய போட்டியாளர்களாக சர்வதேச போட்டிகளில் பங்கேற்கின்றனர். குத்துச்சண்டையில், 2005 ஐரோப்பிய சாம்பியன் டேவிட் அர்ஷ்பா; 2006 ரஷ்ய சாம்பியன்ஷிப் பரிசு வென்ற அஸ்லான் அக்பா மற்றும் ஃப்ரீஸ்டைல் மல்யுத்தம் - 2006 அமெரிக்கன் ஏர்லைன்ஸ் ஃப்ரீஸ்டைல் மல்யுத்த போட்டி வெற்றியாளர் டெனிஸ் சர்குஷ் ஆகியோரின் மிகப்பெரிய வெற்றிகளைப் பெற்றனர்.  
அப்காசியாவின் தேசிய கூடைப்பந்து அணி தனது முதல் ஆட்டத்தை துருக்கிய குடியரசின் வடக்கு சைப்ரஸ் கூடைப்பந்து அணியுடன், மே மாதம் 27ம் தேதி 2015 அன்று விளையாடியது, அப்காஸ் அணி 76-59 என்ற கணக்கில் வென்றது. அப்காஸ் கூடைப்பந்து அணி "அப்ஸ்னி" ரஷ்ய கூடைப்பந்து லீக்கின் மூன்றாம் அடுக்கு கிராஸ்னோடர் கிராயிலும் விளையாடுகிறது.
# செந்தலை ந. கவுதமன்

**செந்தலை ந. கவுதமன்** (பிறப்பு- 23 சனவரி 1953) தமிழ்நாட்டைச் சேர்ந்த வரலாற்று ஆய்வாளர், பெரியாரிய, மார்க்சிய, தமிழ்த்தேசிய ஆர்வலர். பாவேந்தர் மீது பெரும் பற்று கொண்டவர்.
# செந்தலை ந. கவுதமன்

## வாழ்க்கைக் குறிப்பு

சனவரி மாதம் 1954 ல் பிறந்த இவரின் சொந்த ஊர், தஞ்சையை சேர்ந்த செந்தலை ஆகும். இவர் தன் பள்ளிப் படிப்பை, தஞ்சாவூர் மாவட்டம், திருக்காட்டுப்பள்ளியில் உள்ள சர் சிவசாமி ஐயர் உயர்நிலைப்பள்ளியில் (1965 - 1971) முடித்தார். திருவையாறு அரசு கல்லூரியில் (1971 - 1975) தொடர்ந்து புலவர் படிப்பை முடித்து, தமிழாசிரியராக பூ. சா. கோ. சர்வ சன மேல்நிலைப்பள்ளியில் 1978 முதல் 2013 வரை பணி புரிந்தார். மேலும் இவர் மதுரை காமராசர் பல்கலைக்கழகத்தில் எம்.ஏ., பட்டம் பெற்றுள்ளார். வி. அ. அரங்கசாமி, தி. வே. கோபாலையர் இவரின் ஆசிரியர்கள். தற்போது பணி நிறைவுற்று கோவை மாவட்டம் சூலூர் என்ற ஊரில் வசிக்கிறார்.  
தமிழறிவும், தமிழ்நாட்டின் அரசியல் சமூக வரலாற்று அறிவும் கொண்டவர். பல மேடைகளில் சுவைபடவும், வரலாற்று தகவல்களுடனும் பேசி வருபவர். சூலூர் பாவேந்தர் பேரவை என்ற பெயரில் சூலூரில் மன்றம் ஒன்றையும் நடத்தி வருகிறார்.
# செந்தலை ந. கவுதமன்

## சிறப்புகள்'

1. புலவர் தேர்வில் சென்னைப் பல்கலைக்கழக முதல் மாணவராகத் தேர்ச்சி பெற்றவர்.
1. தமிழக அரசின் "டாக்டர் இராதாகிருட்டிணன் (நல்லாசிரியர்) விருது " பெற்றவர் .
1. கோவை பாரதியார் பல்கலைக்கழக "தமிழ்ச் சான்றோர் விருது " பெற்றவர் .
1. இலக்கணக்கடல் தி.வே.கோபாலய்யரின் மாணவராய்ப் பயிலும் வாய்ப்பைப் பெற்றவர் .
1. 2014 மே, சூன், மாதங்களில் மலேசியா, சிங்கப்பூர் நாடுகளுக்குப் பாவேந்தர் விழா சொற்பொழிவாற்றச் சென்று வந்தவர்.
1. உலகத் தமிழ்ச் செம்மொழி மாநாட்டில் "கலைச் சொல்லாக்க வளர்ச்சி - மொழி தூய்மை நோக்கு எனும் பொருளில் ஆய்வுக் கட்டுரை வழங்கியவர்.
1. பாவேந்தர் பேரவை அமைப்பைச் நிறுவிக் கடந்த 27 ஆண்டுகளாகப் கருத்துகளைப் பரப்பி வருபவர்.
# செந்தலை ந. கவுதமன்

## வெளியிட்டுள்ள நூல்கள்:

1. சூலூர் வரலாறு
1. கோவை கண்ட மொழிப் போர்
1. விடுதலைப் போரில்கோவை
1. கல்வி காத்த கோவை
1. பகுத்தறிவு இயக்கத்தில் பாரதிதாசன்
1. மதம் கடவுள் மனிதன் : வளர்ச்சி வரலாறு
1. விழிப்பூட்டும் மொழிப் போர்
1. பாவேந்தர் வாழ்வில் அழகின் சிரிப்பு
1. தமிழக மொழிப்போர் ஈகியர் வரலாறு
1. சூலூர் திராவிட இயக்க வரலாறு
1. அண்ணா அறிவுக்கொடை - 110 தொகுதிகளின் தொகுப்பாசிரியர்.
1. பாச்சோறு (குழந்தைப்பாடல்கள்) என்ற நூலுக்கு ந. கவுதமன் எழுதிய முன்னுரை.
# வலிமிகு மாதவிலக்கு

பொதுவாக இளம் பெண்களுக்கு எந்த ஒரு நோய் தாக்கம் இல்லாமலேயே வலிமிகு மாதவிலக்கு ஏற்படுகிறது. ஆனால் வயது முதிர்ந்த பெண்களுக்கு கருப்பை நார்த்திசுக் கட்டி, இடமகல் கருப்பை அகப்படலம் மற்றும் கருப்பை உட்சுவர் தடிப்பு போன்ற குறைப்படுகளால் ஏற்படுகின்றது. வலிமிகு மாதவிலக்கு என்ற உடற்செயல் குறைபாடு மாதவிடாய் மிகைப்பு, சீரற்ற மாதவிடாய், 12 ஆம் வயது நிறைவு முன்பே பூப்பெய்தியவர்கள் மற்றும் உடல் எடை குறைவானவர்களுக்கு ஏற்படுகிறது  
பொதுவாக இரண்டாம் நிலை வலிமிகு மாதவிலக்கு கருப்பை அகப்படல நோய் தாக்கத்தால் ஏற்படுகிறது என்பதை லப்பிரச்கொப்பி மூலம் கண்கூடாக அறியலாம். 70% இளம் பெண்களுக்கு இந்தவகையான வலிமிகு மாதவிலக்கு ஏற்படுகிறது.  
இரண்டாம் நிலை வலிமிகு மாதவிலக்கின் மற்ற காரணிகளாக கருப்பை உட்சதை கட்டிகள், கருப்பை உட்சதை வீக்கம், சூல்பை நீர்க்கட்டிகள் மற்றும் இடுப்பு இரத்த நாள குறைபாடு போன்ற மருத்துவ குறைபாடுகள் அமைகிறது.  
கால் உயர சமநிலை இன்மையால் இடுப்பு பகுதி ஒருபுறம் சாய்வாக இருக்கும் இதனால் இடுப்பு வலி ஏற்படும். இந்த வலியை மாதவிடாய் காலங்களில் தவறுதலாக வலிமிகு மாதவிலக்கு என சில நேரங்களில் புரிந்துகொள்ள வாய்ப்புள்ளது. இதை போல தசை எலும்பு மண்டல குறைப்படுகளான கூனு முதலிய மருத்துவ நிலைகளில் தவறுதலாக வலிமிகு மாதவிலக்கு என புரிந்துகொள்ள வாய்ப்புள்ளது.
# புத்திளங்குழந்தை மஞ்சள் காமாலை

பல சந்தர்ப்பங்களில் இதற்கான குறிப்பிட்ட அடிப்படைக் கோளாறு (உடலியல்) எதுவும் இல்லை. மற்ற சந்தர்ப்பங்களில் இது செங்குருதியணு முறிதல், கல்லீரல் நோய், நோய்த்தொற்று,தைராய்டு சுரப்புக் குறை அல்லது வளர்சிதை மாற்றக் கோளாறுகள் (நோயியல்) ஆகியவற்றால் விளைகிறது. சிகிச்சையில் அடிக்கடி உணவூட்டல், ஒளிக்கதிர் சிகிச்சை அல்லது குருதி மாற்றீடு ஆகிய சிகிச்சைகள் வழங்கப்படும். குறைப்பிரசவம் எனில் மிகவும் தீவிரமான வலிய சிகிச்சை தேவைப்படுகிறது. இவ்வகை மஞ்சள் காமாலை பொதுவாக ஏழு நாட்களுக்குள் நீடிக்கும். இந்த நிலைபிறந்த குழந்தையின் முதல் வாரத்தில் பாதிக்கும் மேற்பட்ட குழந்தைகளைப் பாதிக்கிறது.
# புத்திளங்குழந்தை மஞ்சள் காமாலை

## அறிகுறிகள்

புதிதாகப் பிறந்த குழந்தையின் விழிவெண்படலம் மற்றும் தோலின் வெள்ளைப் பகுதியின் மஞ்சள் நிறமாற்றம் முதன்மை அறிகுறியாகும். இவ்வகை மஞ்சள் காமாலைக்கு விரைவான மற்றும் துல்லியமான சிகிச்சையானது மஞ்சள் காமாலை வழிமூளை நோயை உருவாக்கும் நியோனேட்டுகளின் அபாயத்தைக் குறைக்க உதவுகிறது.  
மஞ்சள் காமாலை வழிமூளை நோய் உள்ள குழந்தைகளுக்கு காய்ச்சல் அல்லது வலிப்புத்தாக்கங்கள் இருக்கலாம். உரத்த குரலில் அழுகை மஞ்சள் காமாலை வழிமூளை நோயின் விளைவாகும். உயர் பிலிரூபின் அளவைக் குறைக்க குருதி மாற்றீடு ஒரு தீவிரமான சிகிச்சையாகும்.
# தானி ஜாவா அருங்காட்சியகம், யோக்யகர்த்தா

**தானி ஜாவா அருங்காட்சியகம் (Museum Tani Jawa Indonesia),** இந்தோனேஷியாவில் அமைந்துள்ள ஒரு சிறிய அருங்காட்சியகமாக ஆகும். இந்த அருங்காட்சியகம் இந்தோனேசியாவின் சாவகத்திலுள்ள நகரமும் யோக்யாக்கார்த்தா சிறப்புப் பகுதியின் தலைநகரமும் ஆன பன்டூல் ரீஜென்சியில், கேபோன் ஆகங்கில் உள்ள காண்ட்ரான் என்னும் சுற்றுலா கிராமத்தில் அமைந்துள்து. இந்த அருங்காட்சியகம் இப்பகுதியின் முக்கியமானதாக கருதப்படுகின்ற இடமாக உள்ளது.
# தானி ஜாவா அருங்காட்சியகம், யோக்யகர்த்தா

## அருங்காட்சியகம்

ஜாவானிய விவசாயத்திற்காக அர்ப்பணிக்கப்பட்ட ஒரு அருங்காட்சியகத்தை நிறுவுவதற்கான முன் யோசனை 1998 ஆம் ஆண்டில் தொடங்கியது. அந்தக் காலகட்டத்தின்போது பாரம்பரிய விவசாயப் பொருள்களை பாதுகாத்து சேகரிக்கப்படுவதற்கான முயற்சிகள் ஆரம்பமாயின. இந்த சேகரிப்பை காண்ட்ரான் கிராமத்தில் உள்ள கிராமவாசிகள் கிராமத்தின் முதல்வர் தலைமையில் மேற்கொள்ள ஆரம்பித்தனர். மே 27, 2007 ஆம் நாளன்று, யோக்யகர்த்தாவில் நிகழ்ந்த பெரிய பூகத்தை அடுத்த சரியாக ஓர் ஆண்டு கழித்து, இந்த அருங்காட்சியகம் துவக்கி வைக்கப்பட்டது.காண்ட்ரான் கிராமத்தினை நிறுவிய கி கான்ட்ரோவு என்பவருக்குச் சொந்தமான ஒரு நிலப்பரப்பில் இந்த அருங்காட்சியகம் கட்டப்பட்டது. இந்த அருங்காட்சியகத்தை நிர்மாணிப்பதற்கான நிதி ஆதாரங்களை அந்தப் பகுதியை சுற்றியுள்ள கிராமவாசிகளிடமிருந்து பண்டுல் ரீஜண்ட் என்பவர் திரட்ட ஆரம்பித்தார்.  
இந்த அருங்காட்சியகத்தின் குறிக்கோள் ஜாவானிய விவசாய அமைப்பின் பண்பாடு மற்றும் அதன் கலைகளைப் பற்றி அறிந்து கொள்ள உதவுவது ஆகும். மேலும் அங்கு பார்வையிட வருகின்ற பார்வையாளர்கள் விவசாயப் பொருட்களைப் பயன்படுத்தி ஜாவானிய முறைகளை அறிந்து கொள்வதற்கான ஒரு வாய்ப்பாக இருப்பதும் ஆகும். இந்தோனேசியாவில் உள்ள அருங்காட்சியகங்களை மேற்பார்வையிடும் ஒரு அமைப்பான ஜாவானிய விவசாய அருங்காட்சியகம் அருங்காட்சியகங்களின் மேற்பார்வைக் குழுவோடு ( *BARASMUS, Badan Musyawarah Museum* ) இந்த அருங்காட்சியகம் இணைத்து வைக்கப்பட்டுள்ளது . ஜாவானிய விவசாய அருங்காட்சியகத்தை இந்தோனேசிய சுற்றுலா, கல்வி மற்றும் பண்பாட்டுத் துறை மேற்பார்வையிடுகிறது. .
# தானி ஜாவா அருங்காட்சியகம், யோக்யகர்த்தா

## சேகரிப்பு

ஜாவானிய விவசாயிகள் அருங்காட்சியகத்தில் ஜாவா விவசாயிகள் தங்களின் விவசாயத்திற்குப் பயன்படுத்துகின்ற, பொதுவாக அரிசி விவசாயத்திற்குப் பயன்படுத்தி வருகின்ற பாரம்பரிய உபகரணங்களின் தொகுப்புகள் காட்சிக்கு வைக்கப்பட்டுள்ளன. பழ மரங்கள் தொடர்பான விவசாயம், உணவு உற்பத்தி மற்றும் பாரம்பரிய போக்குவரத்து வடிவங்கள் போன்ற விவசாயம் தொடர்பான பொருட்களின் காட்சித் தொகுப்பும் இங்கு உள்ளன. தற்போது, விவசாயம் தொடர்பான 260 கருவிகள் ஜாவானிய விவசாயிகள் அருங்காட்சியகத்தில் பார்வையாளர்களின் காட்சிக்கு வைக்கப்பட்டுள்ளன. அருங்காட்சியகத்தில் உள்ள கலைப்பொருட்களின் சராசரியாக 50 ஆண்டு காலகட்டத்தைச் சேர்ந்தவையாக அமைந்துள்ளன.  
அருங்காட்சியகத்தில் காட்சிக்கு வைக்கப்பட்டு பாதுகாக்கப்பட்டு வருகின்ற ஜாவானிய விவசாயக் கருவிகள் அதிக எண்ணிக்கையில் உள்ளன. அவற்றுள் ஜாவாய ஏர், கோ என்ற மண்வெட்டி, கூடைகள், லேசங், கல் லம்பங், அனி-அனி, கேப்பிங் எனப்படும் ஒரு வகையான தொப்பி, வாஜன் எனப்படுகின்ற ஒரு வகையான சமையல் பாத்திரம், குவாலி,டெர்ரகோட்டா ஆங்கிலோ எனப்படும் ஒரு வகையான அடுப்பு, ஸ்டவ் அடுப்பு, சிறிய இடி உழக்கு, விவசாயத்தின்போது மேற்கொள்ளப் படுகின்ற பலவகையான சடங்குகளுக்குரிய விவிதான் மற்றும் மெர்ட்டி போன்ற சடங்குப் பொருள்கள், மற்றும் வயலில் பயன்படுத்துகின்ற, காகங்களைப் போன்றவற்றை விரட்டுவதற்காக அமைக்கப்படுகின்ற பொம்மை போன்றவை இங்கு காட்சியில் உள்ளன.
# தானி ஜாவா அருங்காட்சியகம், யோக்யகர்த்தா

## செயன்மைகள்

ஜாவானிய உழவர் அருங்காட்சியகம் பார்வையாளர்களுக்கான பலவிதமான செயன்மைகளை வழக்கமாக தொடர்ந்து நடத்தி வருகிறது. நெல் நடவு போட்டி மற்றும் பாரம்பரிய சமையல் போட்டி ஆகிய போட்டிகள் ஒவ்வொரு வருடமும் ஜனவரி மாதம் மற்றும் மார்ச் மாதம் ஆகிய மாதங்களில் நடத்தப் பெறுகின்றன. மே மாதத்தில் பண்பாட்டுக் கலை நிகழ்ச்சிகளைக் கொண்டு அமைந்த ஒரு திருவிழாவான. கேமலன் நிகழ்ச்சி நடத்தப்படுகின்றது. அது ஒரு வகையான இசை நிகழ்ச்சியாக அமையும். ஜூலை மாதத்தில் தேசிய *மெமிடி சாவா* என அழைக்கப்படுகின்ற பாரம்பரியத் திருவிழா.நடத்தப் படுகிறது. நவம்பர் மாதத்தில், ஜாவானிய விவசாய உற்பத்தியைக் வெளிப்படுத்தும் வகையில் அமைகின்ற ஒரு கண்காட்சி பார்வையாளர்களுக்காக நடத்தப்படுகிறது.
# சோடியம் பெர்கார்பனேட்டு

**சோடியம் பெர்கார்பனேட்** என்பது என்ற மூலக்கூற்று வாய்ப்பாட்டுடன் கூடிய ஒரு வேதிப்பொருள் ஆகும். இது சோடியம் கார்பனேட்டு ( "சோடா சாம்பல்" அல்லது "சலவை சோடா") மற்றும் ஐதரசன் பெராக்சைடு (ஒரு பெர்ஐதரேட்டு) ஆகிய பொருள்களின் கூட்டு விளைபொருள் ஆகும். இச்சேர்மத்தின் வாய்ப்பாடானது, மேலும் ஒழுங்கான முறையில் &nbsp; 2 &nbsp; 3 &nbsp; என்றவாறு எழுதப்படலாம். இது நிறமற்ற, படிக, நீர் உறிஞ்சும் திறனுள்ள மற்றும் நீரில் கரையக்கூடிய திண்மப் பொருளாகும். இது சில நேரங்களில் **எஸ்.பி.சி** என சுருக்கமாக அழைக்கப்படுகிறது. இது ஐதரசன் பெராக்சைடின் எடையால் 32.5% கொண்டுள்ளது.  
இந்த விளைபொருளானது சில சுற்றுச்சூழலுக்கு உகந்த நிறம் நீக்கிகள் மற்றும் பிற துப்புரவு தயாரிப்புகளிலும், நீரற்ற ஐதரசன் பெராக்சைடின் ஆய்வகத் தயாரிப்பிற்கான மூலமாகவும் பயன்படுத்தப்படுகிறது.
# சோடியம் பெர்கார்பனேட்டு

## வரலாறு

சோடியம் பெர்கார்பனேட் முதன்முதலில் 1899 ஆம் ஆண்டில் உருசிய வேதியியலாளர் செபாஸ்டியன் மொய்செவிச் தனதார் (7 அக்டோபர் 1849 ஒடெசா - 30 நவம்பர் 1917, ஒடெஸா) என்பவரால் தயாரிக்கப்பட்டது.
# சோடியம் பெர்கார்பனேட்டு

## அமைப்பு

அறை வெப்பநிலையில், திண்ம சோடியம் பெர்கார்பனேட்டு சிஎம்சிஏ புறவெளித் தொகுதியுடன் செஞ்சாய்சதுர படிக அமைப்பைக் கொண்டுள்ளது. படிகங்கள் சுமார் −30° செல்சியசிற்குக் கீழே குளிர்விக்கப்படுவதால் அமைப்பானது பிபிசிஏ புறவெளித் தொகுதிக்கு மாறுகிறது.
# சோடியம் பெர்கார்பனேட்டு

## வேதியியல்

சோடியம் பெர்கார்பனேட்டானது நீரில் கரைந்து, ஐதரசன் பெராக்சைடு (இது இறுதியில் நீர் மற்றும் ஆக்ஸிஜனாக சிதைகிறது), சோடியம் அயனிகள் மற்றும் கார்பனேட் ஆகியவற்றின் கலவையைத் தருகிறது. இது ஒரு வசதியான ஆய்வக முறையாகும்.  
மாற்றாக, உலர்ந்த சோடியம் கார்பனேட் செறிவூட்டப்பட்ட ஐதரசன் பெராக்சைடு கரைசலுடன் நேரடியாக வினைக்குட்படுத்தப்படலாம்.  
இந்தச் சேர்மத்தின் உலகளவிலான உற்பத்தி திறன் 2004 ஆம் ஆண்டில் பல லட்சம் டன்களாக மதிப்பிடப்பட்டது.
# சோடியம் பெர்கார்பனேட்டு

## பயன்கள்

இச்சேர்மம் ஒரு என ஆக்சிசனேற்றியாக இருப்பதால் எண்ணற்ற வீட்டு மற்றும் சலவைத் தொழிலுக்குத் தேவையான துாய்மையாக்கும் பொருள்கள் தயாரிக்க உதவும் மூலப் பொருளாக, குளோரின் அற்ற நிறம் நீக்கிப் பொருள்களான ஆக்சிபெர், ஆக்சிக்ளீன், டைட் சலவை சோப்பு மற்றும் வானிஷ் போன்றவை தயாரிக்க பயன்படுத்தப்படுகிறது.  
பல வணிக பொருட்கள் சோடியம் பெர்கார்பனேட்டின் ஒரு குறிப்பிட்ட சதவீதத்தை சோடியம் கார்பனேட்டுடன் கலக்கின்றன. பேரங்காடிகளில் ஒரு "ஆக்சி" விளைபொருளின் சராசரி சதவீதம் 65% சோடியம் பெர்கார்பனேட் மற்றும் 35% சோடியம் கார்பனேட் ஆகும். இன்போமெர்சியல்சில் காணப்படும் "அல்ட்ரா பூஸ்டர்களில்" 80% சோடியம் பெர்கார்பனேட் இருக்கலாம். இருப்பினும், சோடியம் பெர்கார்பனேட் அதன் தூய வடிவத்தில் குறைந்த விலை கொண்டதும் மற்றும் பயனர் விரும்பும் எந்த இயைபிற்கும் சரிசெய்து கொள்ளக் கூடியதுமாகும்.  
சோடியம் பெர்கார்பனேட் கரிமத் தொகுப்பு முறைகளில் நீரற்ற ஐதரசன் பெராக்சைடின் வசதியான ஆதாரமாகப் பயன்படுத்தப்படலாம். குறிப்பாக, கார்பனேட்டைக் கரைக்க முடியாத அதே நேரத்தில் ஐதரசன் பெராக்சைடை வெளியேற்ற முடிந்த கரைப்பான்களில் பயன்படுத்த முடியும். சோடியம் பெர்கார்பனேட் மற்றும் ட்ரைபுளூரோஅசிட்டிக் நீரிலி ஆகியவற்றிலிருந்து பேயர்-வில்லிகர் ஆக்சிஜனேற்றங்களில் பயன்படுத்த தேவையான நேரங்களில் உடனுக்குடன் ட்ரைபுளோரோபெரசிடிக் அமிலத்தை உருவாக்குவதற்கான ஒரு முறை அறிவிக்கப்பட்டுள்ளது; அதிக செறிவூட்டப்பட்ட ஐதரசன் பெராக்சைடு பெற வேண்டிய அவசியமின்றி இந்தக் காரணியைத் தயாரிப்பதற்கான ஒரு வசதியான மற்றும் மலிவான அணுகுமுறையை வழங்குகிறது.
# சசனா விராட்டமா, யோக்யகர்த்தா

**சசனா விராட்டமா (Sasana Wiratama)** என்பது இந்தோனேஷியாவில் யோக்யகர்த்தாவில் அமைந்துள்ள ஒரு அருங்காட்சியகம் ஆகும். இது **மோனுமென் பாங்கெரான் அருங்காட்சியகம் (Diponegoro Monument Museum)** என்றும் அழைக்கப்படுகிறது. டிபோனெகோராவின் நினைவுச்சின்னமாக இந்த அருங்காட்சியக வளாகம் அமைந்துள்ளது. இந்த வளாகத்தில் ஒரு அருங்காட்சியகம் மற்றும் ஒரு நினைவுச்சின்னம் ஆகியவை உள்ளன, இது 18 ஆம் நூற்றாண்டின் ஜாவானிய இளவரசர் மற்றும் ஒரு தேசிய வீராங்கனையாகவும் இருந்த இளவரசர் டிபோனெகோரோவின் போராட்டத்தை நினைவுகூறும் வகையில் அமைந்துள்ளது.
# சசனா விராட்டமா, யோக்யகர்த்தா

## வரலாறு

அருங்காட்சியகம் அமைந்துள்ள கட்டட அரங்கானது டிபோனெகோராவின் வாரிசுகள் மூலாக யோக்யாகர்த்தா அரசாங்கத்திடம் ஒப்படைக்கப்பட்டது ஆகும். அந்த வாரிசு ராடென் அயு காஞ்சங்டெங் டிபோனெகோரா ஆவார். நியி ஹட்ஜார் தேவந்தரா மற்றும் காஞ்சங் ராடென் தும்மெங்கங் யூர்ஜோடிங்கிராட் ஆகியோருடன் ஒரு இட மாற்ற ஒப்பந்தம் கையொப்பம் ஆன பின்பாக இது ஒரு செயல்பாடு நினைவுச் சின்னமாக இயங்க ஆரம்பித்தது.1968 ஆம் ஆண்டின் நடுப்பகுதியில் இருந்து 1969 ஆகஸ்ட் 19 ஆம் நாள் வரை, வளாகத்தின் மையத்தில் அமைந்துள்ள பெண்டோபோ எனப்படுகின்ற ஜாவானிய கட்டடப்பாணியில் அமைந்திருந்த கட்டடத்தை அடுத்து அமைந்திருந்த பிரிங்கிஜிட்டன் கட்டிடத்தில் ஒரு நினைவுச்சின்னம் கட்டி முடிக்கப்பட்டது. இந்தக் கட்டடத்திற்கான ஒரு திட்டத்தை இராணுவ மாவட்ட தளபதியாக இருந்த மேஜர் ஜெனரல் சுரோனோ ஆரம்பித்து வைத்தார். பின்னர் இந்தக் கட்டடத்தை ஜனாதிபதி சுஹார்டோ திறந்து வைத்தார். இந்த இடத்திற்கு பின்னர் சசனா விராட்டாமா என்று பெயரிடப்பட்டது. சசனா விராட்டமா என்ற அந்த ஜாவானிய சொல்லுக்கு "படையினருக்கான இடம்" என்பது பொருளாகும்.
# யோக்யா கெம்பாலி நினைவுச்சின்னம், யோக்யகர்த்தா

**யோக்யா கெம்பாலி நினைவுச்சின்னம் (Yogya Kembali Monument)** (யோகியாகர்த்தாவை மீண்டும் கைப்பற்றியதற்கான ஓர் நினைவுச் சின்னம்), என்பது **Monjali** என்றும் வழக்கில் அழைக்கப்பட்டு வருகிற ஓர் அருங்காட்சியகம் ஆகும்.
# யோக்யா கெம்பாலி நினைவுச்சின்னம், யோக்யகர்த்தா

## அமைவிடம்

இந்த அருங்காட்சியகம் இந்தோனேஷியாவில் யோக்யகர்த்தாவின் சிறப்பு பகுதியான நகாக்லிக் துணை மாவட்டத்தில் உள்ள ஸ்லேமான் என்னுமிடத்தில் அமைந்துள்ளது. பிரமிடு வடிவத்தில் உள்ள இந்த நினைவுச்சின்னம் இந்தோனேஷியன் தேசிய புரட்சிக்காக அர்ப்பணிக்கப்பட்ட அருங்காட்சியகம் ஆகும். இந்த நினைவுச் சின்னமானது யோக்யகத்த்தாவில் அமைந்துள்ள மிகவும் பழமையானதாகவும், சிறப்புமிக்கதாகவும் கருதப்படுகின்ற இடமாகும். இந்தோனேசியாவில் இதனைப் போலவே பல வரலாற்றுப் புகழ்பெற்ற இடங்கள் சுற்றுலாப் பயணிகள் பார்வையிடும் வகையில் அமைந்துள்ளன. இந்த அருங்காட்சியகத்தின் மற்றொரு பெயர் மோஞ்சலி நினைவுச்சின்னம் என்பதாகும்.
# யோக்யா கெம்பாலி நினைவுச்சின்னம், யோக்யகர்த்தா

## அமைப்பு

இந்த நினைவுச்சின்னம் ஒரு பிரமிட்டின் வடிவத்தைக் கொண்டு அமைந்துள்ளது. இது மூன்று நிலைகளைக் கொண்டு காணப்படுகிறது. முதல் நிலையில் ஒரு நூலகம், அருங்காட்சியகம், சிற்றுண்டிச்சாலை மற்றும் ஆடிட்டோரியம் ஆகியவவை அமைந்துள்ளன. சுற்றுலாப் பயணிகள் அடுத்து அமைந்துள்ள இரண்டாவது நிலையை அடைந்ததும், பல டியோராமாக்களைக் காண வசதி உள்ளது. யோககர்த்தா நகரத்தில் (1948 - 1949 ஆம் ஆண்டுகளில்) டச்சுக்காரர்களுக்கு எதிரான போர்களைப் பற்றிய கதைகளை அந்த டியோராமக்கள் மூலமாக அறிந்து கொள்ளலாம். சுற்றுலாப்பயணிகள் கடந்த காலங்களில் காணப்பட்ட வரலாற்றைக் கொண்டவற்றை இங்கு காண முடியும். இந்த அருங்காட்சியகம் மொத்தம் 5 ஹெக்டேர் பரப்பளவைக் கொண்டு அமைந்துள்ளது. சுற்றுலாப் பயணிகள் வெளிப்புறம் மற்றும் உட்புறம் உட்பட அனைத்துப் பொறுமையுடன் காணமுடியும். நினைவுச்சின்னத்தை பார்க்க வருகின்ற பார்வையாளர்கள் புகைப்படம் எடுக்க அனுமதிக்கப்படுகிறார்கள். மூன்றாவது நிலையில், சுற்றுலாப் பயணிகள் போராட்டத்தின்போது இன்னுயிரை ஈந்த வீரர்களை வணங்குவதற்கான இடம் அமைக்கப்பட்டுள்ளது. அதனைக் கருவறை என்று கூறுகின்றனர்.அருங்காட்சியகத்தின் வெளிப்புறம் இன்னும் சிறப்பாக உள்ளது. அங்கே ஒரு பரந்த முற்றமும் மேடையும் காணப்படுகின்றன. பார்வையாளர்கள் அங்குள்ள சில அழகான விளக்குகள் விதம் விதமாக அழகினை வெளிப்படுத்தும் வகையில் அமைந்துள்ளன. நினைவுச் சின்னத்தைப் பார்த்துக்கொண்டு வரும்போது, சுற்றுலாப் பயணிகள் அங்கு காட்சியில் வைக்கப்படுள்ள ஆயுதங்கள், தொலைபேசிகள், பழைய தட்டச்சு இயந்திரங்கள், மாதிரிகள் மற்றும் பலவற்றை உள்ளடக்கிய உன்னதமான மற்றும் வரலாற்று பொருட்களையும் காண முடியும். உள்ளது. இரவு நேரத்தில் அதனைப் பார்ப்பது மிகவும் அழகாக இருக்கும். ஆதலால் இது விடுமுறை நாளின் சிறந்த சுற்றுலாத் தலமாகக் கருதப்படுகிறது. உள்ளூர் மக்களுக்கும் டச்சுக்காரர்களுக்கும் இடையில் நிகழ்ந்த போர்களைப் பற்றிய வரலாற்றைக் கற்றுக்கொள்வதே யோக்யா கெம்பாலி நினைவுச்சின்னத்தைப் பார்வையிடுவதற்கான பொதுவான காரணம் அமையும். நாட்டின் சுதந்திரத்தைப் பேணி அதனைத் தக்க வைத்துக் கொள்வதே இதன் நோக்கமாகும். அதற்கான உதவிக்குறிப்பாக இது அமைந்துள்ளது. சுற்றுலாப் பயணிகள் உள்ளூர் வழிகாட்டியுடன் நினைவுச்சின்னத்தை சுற்றி வரும்போது பல புதிய செய்திகளை அறிந்தகொள்ள முடியும். தகவல்களை அனைவரும் பெறவேண்டும் என்ற வகையில் அந்த வசதி அமைக்கப்பட்டுள்ளது. மிகச் சிறந்த முறையில் கட்டடத்தைப் பற்றிய அனைத்துக் கூறுகளையும் இதன்மூலமாக அறியலாம். அதிகமான நேரத்தைச் செலவழிக்காமல் சுற்றுலாப் பயணிகள் அனைத்து வசதிகளையும் பயன்படுத்திக்கொள்ளும் வகையில் இங்கு வசதிகள் அமைக்கப்பட்டுள்ளன.
# யோக்யா கெம்பாலி நினைவுச்சின்னம், யோக்யகர்த்தா

## இனிமையான மாலை

பின்னர், இரவில், சுற்றுலாப் பயணிகள் யோக்யா கெம்பாலி நினைவுச்சின்னத்தின் முற்றத்தில் ஒரு இனிமையான மாலை நேரத்தை செலவிடலாம். பல்வேறு வடிவத்தில் அமைந்துள்ள வண்ணமயமான விளக்குகள் அங்கு செல்வோர் அனைவரையும் வரவேற்கின்றன. பல உணவு வகைகளை விற்பனை செய்கின்ற கடைகள் அப்பகுதியில் உள்ளன. அருங்காட்சியகத்தைக் காண வருகின்ற பார்வையாளர்கள் உணவினை உண்டுகொண்டும், பானங்களை குடித்துக் கொண்டும் அந்த அழகினை ரசிக்க முடியும். இசையோடு கூடிய கலை நிகழ்ச்சிகளும் பார்வையாளர்களுக்காக அங்கு நடத்தப்படுகின்றன.
# வார்ப்புரு:Wikidata Infobox/styles.css

1. wdinfobox {
width: ;
font-size: 95%;
table-layout: fixed;
padding: 0;
}  
1. wdinfobox img {
max-height:;
width:auto;
}  
1. wdinfoboxcaption {
margin-: ;
background-color:white;
}  
1. wdinfobox th {
vertical-align: top;
word-wrap: break-word;
}  
1. wdinfobox td {
word-wrap: break-word;
}  
.taxontree-lcell, .wikidatainfobox-lcell {
text-align: ;
background-color: #cfe3ff;
padding-: 0.4em;
padding-: 0.4em;
font-weight:bold;
}  
.taxontree-fullcell {
text-align: ;
}  
.taxontree-hdrcell {
text-align: ;
background-color: #cfe3ff;
padding-: 0.4em;
padding-: 0.4em;
font-weight:bold;
}  
.taxontree-rcell {  
}  
.taxontree-row {  
}  
@media screen and (max-width: ) {
.wdinfo_nomobile {
display: ;
visibility: hidden;
height: 0;
}
}  
.wdinfobox_horizontal {
width: 100% !important;
clear: both !important;
display: block;
column-count: 4;
}  
.wdinfobox_hide {
display: ;
}  
1. wdcreator {
display: ;
}  
.wdcreator_show {
display: block !important;
}  
1. wdinfo_taxon ul {
list-style: ;
padding-: 0;
margin-: 0;
list-style-position: inside;
}  
.wikidatainfoboxVN ul li {
list-style: ;
padding: 0;
margin: 0;
}  
.wikidatainfoboxVN {
padding: 0;
margin: 0;
}
# Module:Wd/aliasesP

return {
coord = "P625",
---
image = "P18",
author = "P50",
publisher = "P123",
importedFrom = "P143",
statedIn = "P248",
pages = "P304",
language = "P407",
publicationDate = "P577",
startTime = "P580",
endTime = "P582",
chapter = "P792",
retrieved = "P813",
referenceURL = "P854",
sectionVerseOrParagraph = "P958",
archiveURL = "P1065",
title = "P1476",
formatterURL = "P1630",
quote = "P1683",
shortName = "P1813",
archiveDate = "P2960",
inferredFrom = "P3452",
typeOfReference = "P3865",
column = "P3903"
}
# Module:WikidataIB/titleformats

---
To satisfy Wikipedia:Manual of Style/Titles, certain types of items are italicised,
and others are quoted.
This submodule lists the entity-ids used in 'instance of' (P31),
which allows a module to identify the values that should be formatted.
The table p.formats is indexed by entity-id, and contains the value " or ''
---  
local p = {}  
p.italics = {
"Q571", -- book
"Q13593966", -- literary trilogy
"Q277759", -- book series
"Q2188189", -- musical work
"Q11424", -- film
"Q13593818", -- film trilogy
"Q24856", -- film series
"Q5398426", -- television series
"Q482994", -- album
"Q169930", -- extended play
"Q1760610", -- comic book
"Q7889", -- video game
"Q7058673", -- video game series
"Q25379", -- play
"Q2743", -- musical
"Q37484", -- epic poem
"Q41298", -- magazine
}  
p.quotes = {
"Q207628", -- musical composition
}  
p.size = 0
p.formats = {}  
for i, v in ipairs(p.italics) do
p.formats[v] = "''"
p.size = p.size + 1
end  
for i, v in ipairs(p.quotes) do
p.formats[v] = '"'
p.size = p.size + 1
end  
return p
# விரேடெபர்க் கோட்டை அருங்காட்சியகம், யோக்யகர்த்தா

**விரேடெபர்க் கோட்டை அருங்காட்சியகம் (Fort Vredeburg Museum)** (அதிகாரப்பூர்வ இந்தோனேஷியன் பெயர், **அருங்காட்சியகம் பெண்டங் விடேபர்க் யோக்யகர்த்தா),** இந்தோனேசியாவில் யோக்யாகர்த்தா நகரத்தில் அமைந்துள்ள ஒரு முன்னாள் காலனிய காலத்தைச் சேர்ந்த கோட்டை ஆகும். இந்த இராணுவ வளாகம் 1992 ஆம் ஆண்டில் இவ்வ்டம் சுதந்திர போராட்ட அருங்காட்சியகமாக மாற்றப்பட்டு திறந்து வைக்கப்பட்டது. இது முன் அமைந்துள்ள Gedung அகுன்ங் மற்றும் க்ராட்டான் யோக்யகர்த்தா என அழைக்கப்படுகின்றசுல்தான் அரண்மனைக்கும் கெடங்க் ஆகங்க் என்று அழைக்கப்படுகின்ற இந்தோனேசிய ஜனாதிபதிகளுக்கான ஆறு அரண்மனைகளில் ஒன்றாக உள்ள அரண்மனைக்கும் முன்பாக அமைந்துள்ளது.
# விரேடெபர்க் கோட்டை அருங்காட்சியகம், யோக்யகர்த்தா

## வரலாறு

### கோட்டை

1760 ஆம் ஆண்டில், புதிய க்ராட்டன் நாகயோகியகார்த்தா ஹாடினிங்கிராட் எனப்படுகின்ற அரண்மனை வளாகத்திற்கான அடித்தளம் அமைக்கப்பட்ட பின்னர், வடக்கு ஜாவா கடற்கரையின் டச்சு ஆளுநராக இருந்த நிக்கோலாஸ் ஹார்டிங் யோககர்த்தாவில் ஒரு கோட்டையை கட்ட வேண்டிக் கொண்டார். சுல்தான் ஹமெங்க்குபுவோனோ I அவர்களால் வழங்கப்பட்ட இடத்தில் இந்த கோட்டைக்கான அமைப்பு கட்டப்பட்டது. முதலில் அமைந்த கோட்டை நான்கு கோட்டைகளைக் கொண்டு அமைந்திருந்தது. அது மரத்தால் ஆனதாகும். பின்னர் 1767 ஆம் ஆண்டில் அந்தக் கோட்டையானது ஒரு டச்சு கட்டிடக் கலைஞர் ஃபிரான்ஸ் ஹக்கின் மேற்பார்வையின் விரிவாக்கம் செய்யப்பட்டு, நிரந்தரக் கட்டடமாக அமையும் அளவில் மாற்றி கட்டப்பட்டது. 1787 ஆம் ஆண்டில் கட்டுமானப் பணி நிறைவடைந்த பின்னர் இந்தக் கோட்டைக்கு ருஸ்டன்பர்க் கோட்டை என்று பெயரிடப்பட்டது. ருஸ்டன்பர்க் கோட்டை என்பதற்கு *டச்சு மொழியில் "*ஓய்வு கோட்டை*"* என்பது பொருளாகும்.  
1867 ஆம் ஆண்டில் பழைய கோட்டை பூகம்பத்தால் அழிந்து போனது. பின்னர் கோட்டை புனரமைப்பு செய்யப்பட்டது. அதற்கு விரேடெபர்க் கோட்டை என்று மறுபெயர் சூட்டப்பட்டது, இது டச்சு மொழியில் "அமைதி கோட்டை" என்று பொருளாகும். கோட்டைக்கும் க்ராட்டன் சுல்தானுக்கும் இடையேயான அமைதியான இணைந்து வாழும் வாழ்வினை உணர்த்தும் வகையிலான வகையில் இது அமைந்துள்ளது. 1984 ஆம் ஆண்டில் புதிய அமைச்சரான நுக்ரோஹோ நோடோசுசாண்டோ முன்பிருந்த திட்டங்களை மாற்றி, அதற்கு பதிலாக, இந்தோனேசியாவின் சுதந்திரப் போராட்டத்தை வெளிப்படுத்துகின்ற நோக்கில் ஒரு அருங்காட்சியகத்தை உருவாக்கினார். இந்த அருங்காட்சியகம் அதிகாரப்பூர்வமாக 23 நவம்பர் 1992 ஆம் நாளன்று திறக்கப்பட்டது.
# விரேடெபர்க் கோட்டை அருங்காட்சியகம், யோக்யகர்த்தா

## கண்காட்சி

இந்த அருங்காட்சியகத்தில் பழைய புகைப்படங்கள், வரலாற்று பொருள்கள் மற்றும் பிரதிகளின் தொகுப்புகள் உள்ளன. இந்தோனேசியாவின் சுதந்திரத்திற்கான பயணத்தை சித்தரிக்கும் ஒரு டியோராமாவும் அருங்காட்சியகத்தில் காட்சிக்கு வைக்கப்பட்டுள்ளது. அசல் வடிவமைப்பில் இந்த டியோராமா காட்சிப் பெட்டிகளில் 93 அடங்கும், இருப்பினும் 1992 இல் அருங்காட்சியகம் திறக்கப்பட்டபோது, அவற்றில் 30 மட்டுமே முடிக்கப்பட்டன. மார்ச் 1996 நிலவரப்படி மேலும் 18 காட்சி பெட்டிகள் சேர்க்கப்பட்டுள்ளன.  
டியோராமாவின் காட்சிப் பெட்டிகளில் சித்தரிக்கப்பட்ட அனைத்து நிகழ்வுகளும் யோககர்த்தா மற்றும் அதைச் சுற்றியுள்ள பகுதியில் நடந்தன. 1830 ஆம் ஆண்டில் பங்கேரன் டிபோனெகோரோ கைப்பற்றப்பட்டதிலிருந்து சுகர்னோ 1949 இல் ஜகார்த்தாவுக்கு திரும்பியதிலிருந்து பல்வேறு நிகழ்வுகளை இந்த டியோராமாக்கள் உள்ளடக்கியது. டியோராமாக்கள் 2 பிரிவுகளாகப் பிரிக்கப்பட்டுள்ளன: ஒன்று முஹம்மதியா அல்லது தமன் சிஸ்வா நிறுவப்பட்டது போன்ற குறிப்பிடத்தக்க நிகழ்வுகளை (33) சித்தரிக்கிறது; மற்றொன்று போர் மற்றும் போராட்டத்தில் கவனம் செலுத்துகிறது (15) சுதந்திரப் போரின்போது கொரில்லா போர் போன்றவை.
# சாகரா

**சாகரா** என்பது இந்தியாவின் கர்நாடக மாநிலத்தில் அமைந்துள்ள ஒரு நகரமாகும். இந்த நகரமானது ஒரு துணை பிரிவாகவும், தாலுகாவின் தலைமையகமாகவும் உள்ளது. மேற்குத் தொடர்ச்சி மலையில் அமையப் பெற்றுள்ள இந்நகரமானது இது ஜாக் நீர்வீழ்ச்சிக்கு அருகிலும், இக்கேரி , கெலாடி மற்றும் வரதமூலாவின் ஆகிய வரலாற்று இடங்களுக்கும் அருகிலேயும் அறியப்படுகிறது. வரதா நதியானது வரதா -மூலாவுக்கு அருகில் உருவாகிறது. சாகரா துணைப்பிரிவில் சாகரா, சோராபா, ஹோசனகரா மற்றும் ஷிகாரிப்பூர் தாலுக்காக்கள் உள்ளடங்குகின்றன.
# சாகரா

## நகராட்சி மன்றம்

கர்நாடகாவின் 74 கர்நாடக நகராட்சி சீர்திருத்த திட்ட (கே.எம்.ஆர்.பி) நகரங்களில் சாகரா நகரமும் ஒன்றாகும். சாகரா நகராட்சி மன்றம் 1931 ஆம் ஆண்டில் தொடங்கப்பட்டது. மேலும் இது 2007 ஆம் ஆண்டில் நகராட்சி மன்றம் தரம் இரண்டாக மாறியது. நகராட்சி மன்றம் 31 வார்டுகளைக் கொண்டுள்ளது. 2011 ஆம் ஆண்டு மக்கட் தொகை கணக்கெடுப்பின்படி நகரின் மக்கட் தொகை 64,550 ஆகவும், நகரின் மொத்த பரப்பளவு 19.71 சதுர கி.மீ ஆகவும் இருந்தது.
# சாகரா

## சொற்பிறப்பியல்

சாகரா நகரம் அதன் பெயரை சதாசிவ சாகர் என்ற ஏரியின் பெயரில் இருந்து பெற்றது. கெலாடி வம்சத்தின் ஆட்சியாளரான சதாசிவ நாயக்கர் என்பவர் கெலாடிக்கும் இக்கேரிக்கும் இடையில் ஏரியொன்றைக் கட்டினார். சதாசிவ சாகர் ஏரியானது இப்போது கணபதி கெரே (கணபதி ஏரி) என்று அழைக்கப்படுகிறது.
# சாகரா

## புள்ளிவிபரங்கள்

2001 ஆம் ஆண்டு இந்திய மக்கட் தொகை கணக்கெடுப்பின்படி சாகராவின் மக்கட் தொகை 50,115 ஆகும். மொத்த மக்கட் தொகையில் ஆண்கள் 50% வீதமாகவும், பெண்கள் 50% வீதமாகவும் காணப்பட்டனர். மக்களின் சராசரி கல்வியறிவு விகிதம் 79% வீதம் ஆகும். இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 82% வீதமாகவும், பெண்களின் கல்வியறிவு 75% வீதமாகவும் இருந்தது. சாகரின் மொத்த மக்கட் தொகையில் 11% வீதமானோர் 6 வயதுக்குட்பட்டவர்கள். 2011 ஆம் ஆண்டின் மக்கட் தொகை கணக்கெடுப்பின்படி சாகரின் மக்கட் தொகை 64,550 ஐ தாண்டியது.
# சாகரா

## பொருளாதாரம்

சாகராவின் பொருளாதாரம் முக்கியமாக பாக்கு, நெல் , மசாலா மற்றும் வன பொருட்களின் வர்த்தகம் ஆகியவற்றைச் சார்ந்துள்ளது. இப்பகுதியில் பயிரிடப்படும் கமுகுத் தோட்டங்கள் ஏராளமாக காணப்படுகின்றன. பாக்குடன், மிளகு, கிராம்பு, இலவங்கப்பட்டை, சாதிக்காய், கொக்கோ போன்ற வாசனைத் திரவியங்களும் வளர்க்கப்படுகின்றன. நகரத்தின் பொருளாதாரம் இந்த விவசாய பொருட்களின் விலையில் உள்ள மாறுபாட்டைப் பொறுத்தது. சாகரா ஏபிஎம்சி கர்நாடகாவில் பாக்குகளுக்கான முக்கிய சந்தையில் ஒன்றாகும்.  
சாகராவில் ஒப்பீட்டளவில் அதிக எண்ணிக்கையிலான குடிகர் இன மக்கள் வாழ்கின்றனர். இவர்கள் பல தலைமுறைகளாக சந்தனம் மற்றும் தந்தம் செதுக்கலில் ஈடுபட்டுள்ள குடும்பங்களாவார்கள். குடிகர்களில் ஆண்கள் சிலைகள், பேனா தாங்கிகள், ஊதுபத்தி தாங்கிகள், புகைப்பட சட்டகங்கள் மற்றும் காகித கவ்விகள் போன்றவற்றை உருவாக்குகிறார்கள். பெண்கள் மாலைகள் தயாரிப்பதில் திறமையானவர்கள்.
# சாகரா

## போக்குவரத்து

### சாலை வழியாக

மாநில தலைநகரான பெங்களூரிலிருந்து சாகராவை என்.எச் -69 வழியாக சாலை வழியாக அடையலாம். கர்நாடக மாநில சாலை போக்குவரத்துக் கழகமான கே.எஸ்.ஆர்.டி.சி, பெங்களூரிலிருந்து ஹைடெக் வால்வோ மற்றும் இரவு சேவைகள் உட்பட பல பேருந்துகளை இயக்குகிறது. சாகரா பெங்களூரிலிருந்து 360 கி.மீ. (224 மைல்) சாலை வழியாக உள்ளது. கடலோரப் பக்கத்திலிருந்து, சாகராவை பேருந்தின் மூலம் அணுகலாம். சாகரா எல்லா திசைகளிலிருந்தும் சாலைகளுடன் சிறப்பாக இணைக்கப்பட்டுள்ளது.
# சாகரா

## போக்குவரத்து

### ரயில் நிலையம்

சாகராவுக்கு சொந்தமாக ரயில் நிலையம் உள்ளது. இந்த ரயில் நிலையம் சாகர் ஜம்பாகரு என்று அழைக்கப்படுகிறது. மேலும் சாகராவை பெங்களூரு மற்றும் மைசூருடன் இணைக்கும் ரயில்களும், ஷிமோகாவிலிருந்து தல்குப்பாவுக்கு இடையில் ஒரு பயணிகள் ரயிலும் சாகரா வழியாக செல்கின்றன.
# சாகரா

## போக்குவரத்து

### விமான நிலையம்

அருகிலுள்ள விமான நிலையம் ஹப்லி விமான நிலையம் ஆகும். இது சாகராவிலிருந்து 159 கி.மீ தூரத்தில் உள்ளது. அருகிலுள்ள சர்வதேச விமான நிலையம் மங்களூர் ஏர்போர்ட் ஆகும்.
# பாலம்பூர்

**பாலம்பூர்** என்பது இந்தியாவின் இமாச்சல பிரதேசத்தில் காங்க்ரா பள்ளத்தாக்கில் உள்ள ஒரு மலைவாசஸ்தலம் மற்றும் நகராட்சி மன்றமாகும். இது தேவதாரு மரங்களாலும், தவ்லதர் மலைத் தொடர்களாலும் சூழப்பட்டுள்ளது. இந்த நகரம் அதன் பெயரை உள்ளூர் வார்த்தையான பாலம் என்பதிலிருந்து பெற்றது. பாலபூர் என்றால் நிறைய நீர் பொருள்படும். பாலம்பூரில் மலைகளிலிருந்து சமவெளிகளுக்கு ஏராளமான நீரோடைகள் பாய்கின்றன. பசுமை மற்றும் நீர்வளம் என்பன பாலம்பூருக்கு ஒரு தனித்துவமான தோற்றத்தை அளிக்கிறது.
# பாலம்பூர்

## புவியியல்

பாலம்பூர் 32.12 ° வடக்கு 76.53 ° கிழக்கு என்ற புவியியல் இருப்பிடத்தில் அமைந்துள்ளது. இந்த நகரம் கடல் மட்டத்திலிருந்து 1472 மீட்டர் உயரத்தைக் கொண்டுள்ளது. இது வட இந்தியாவில் இமாச்சல பிரதேசத்தின் வடமேற்கு பகுதியில் அமைந்துள்ள இப்பகுதியானது தர்மசாலாவின் பிரபலமான மலைவாசஸ்தலத்திலிருந்து 30 கி.மீ தூரத்தில் உள்ளது. சண்டிகரில் இருந்து 250 கி.மீ தூரத்திலும், ஜோகிந்தர் நகரிலிருந்து 37 கி.மீ தொலைவிலும், சிம்லாவிலிருந்து 213 கி.மீ தொலைவிலும், மண்டியிலிருந்து 92 கி.மீ தூரத்திலும், தர்மஷாலாவிலிருந்து 36 கி.மீ தொலைவிலும் அமைந்துள்ளது.
# பாலம்பூர்

## புள்ளிவிபரங்கள்

பாலம்பூரில் 3,543 மக்கள் வசிக்கின்றனர். இமாச்சல பிரதேசத்தில் காங்க்ரா மாவட்டத்தின் 10 பெரிய நகரங்களில் இதுவும் ஒன்றாகும். இமாச்சலப் பிரதேச மாநில சராசரி 909 உடன் ஒப்பிடும்போது பாலம்பூரில் குழந்தை பாலின விகிதம் 854 ஆகும். பாலம்பூர் மக்களின் கல்வியறிவு விகிதம் 91.33% ஆகும். இது தேசிய சராசரியான 82.80% ஐ விட அதிகமாகும். பாலம்பூரில், ஆண்களின் கல்வியறிவு 92.96% வீதம் ஆகவும், பெண் கல்வியறிவு விகிதம் 89.64% வீதமாகவும் உள்ளது.
# பாலம்பூர்

## காலநிலை

பாலம்பூர் கோப்பனின் காலநிலை வகைப்பாட்டின் கீழ் ஈரப்பதமான வெப்பமண்டல காலநிலையைக் கொண்டுள்ளது. வெப்பமான கோடை மற்றும் குளிர்ந்த குளிர்காலம் என்பவற்றை கொண்டது. கோடைகாலத்தின் பிற்பகுதியிலும், வசந்த காலத்தின் துவக்கத்திலும் பெருமளவில் பருவமழை பெய்யும்.
# பாலம்பூர்

## சந்தைகள்

பாலாம்பூரில் உள்ள சந்தைகள் இமாச்சல பிரதேசத்தின் காங்க்ரா மாவட்டத்தில் மிக உயர்ந்த சந்தைகளில் ஒன்றாகும். கடந்த தசாப்தத்தில் ஏராளமான வணிக வளாகங்கள் மற்றும் சர்வதேச அளவில் புகழ்பெற்ற வணிகச் சின்னங்களை கொண்ட காட்சியறைக் கூடங்கள் காணப்படுகின்றன. இது தவிர தரமான கம்பளிகளுக்கு அடையாளமாக இருக்கும் பூட்டிகோ போன்ற பழைய கூட்டுறவு நிறுவனங்களும் வர்த்தக நிலையங்களை அமைத்துள்ளன.  
சந்தைகளில் பலவிதமான வர்த்தக நிலையங்கள் உள்ளன. மளிகை, புதிய பழங்கள் மற்றும் காய்கறிகள், எழுதுபொருட்கள், மின் சாதனங்கள் என தேவையான எதையும் வாங்கலாம். ஏராளமான உணவகங்களும் உள்ளன. உள்ளூர் உணவையும் ருசிக்க சில இடங்கள் உள்ளன. புகழ் பெற்ற துரித உணவகங்களும் நகரத்தின் பல்வேறு பகுதிகளிலிருந்து தங்கள் விற்பனை நிலையங்களை இயக்குகின்றன.
# பாலம்பூர்

## போக்குவரத்து

### விமான நிலையம்

ஸ்பைஸ் ஜெட் மற்றும் ஏர் இந்தியா ஆகியவை புதுதில்லியில் இருந்து பாலம்பூரிலிருந்து 40 கி.மீ தூரத்தில் உள்ள காங்க்ரா விமான நிலையத்திற்கு (காகல் விமான நிலையம்) தினசரி விமானங்களை இயக்குகின்றன.
# பாலம்பூர்

## போக்குவரத்து

### தொடருந்தின் மூலம்

பாலம்பூர் பதான்கோட்டின் குறுகிய பாதை காங்க்ரா பள்ளத்தாக்கு தொடருந்து சாலை வழியாக ஜோகிந்தர் நகருடன் இணைக்கப்பட்டுள்ளது. பாலம்பூர் தொடருந்து நிலையம் பாலம்பூர் என்ற பெயரைக் கொண்டது. இது பேருந்து நிலையத்தில் இருந்து 4 கி.மீ தூரத்தில் மராண்டாவில் அமைந்துள்ளது.
# பாலம்பூர்

## போக்குவரத்து

### சாலை மூலம்

பாலம்பூர் மாநிலம் மற்றும் சுற்றியுள்ள அனைத்து முக்கிய நகரங்களுக்கும் நகரங்களுக்கும் சாலை வழியாக நன்கு இணைக்கப்பட்டுள்ளது. பதன்கோட் - மண்டி தேசிய நெடுஞ்சாலை 154 (இந்தியா) (பழைய என்.எச் 20) பாலம்பூர் வழியாக செல்லும் முக்கிய நெடுஞ்சாலை ஆகும். டெல்லி மற்றும் சண்டிகர் போன்ற முக்கிய நகரங்களிலிருந்து சொகுசு பேருந்துகள் இயக்கப்படுகின்றன.
# சுதந்திர பிரகடன உரை உருவாக்க அருங்காட்சியகம், ஜகார்த்தா

**சுதந்திர பிரடகன உரை உருவாக்க அருங்காட்சியகம் (Formulation of Proclamation Text Museum)** இந்தோனேசியாவின் ஜகார்த்தாவில் அமைந்துள்ள ஒரு வரலாற்று அருங்காட்சியகம் ஆகும். இந்தக் கட்டடம் இந்தோனேசிய நாட்டிற்கான சுதந்திரத்தை பிரகடனம் வகுக்கப்பட்ட கட்டிடம் என்ற பெருமையை உடையதாகும்.
# சுதந்திர பிரகடன உரை உருவாக்க அருங்காட்சியகம், ஜகார்த்தா

## வரலாறு

### கட்டிடம்

இந்த கட்டிடம் 1920 ஆம் ஆண்டில் ஜே.எஃப்.எல் பிளாங்கன்பெர்க்கின் என்பவர் தந்த வடிவமைப்பின் அடிப்படையில் கட்டப்பட்டது. இது 3,914 மீ 2 நிலப்பரப்பில் இரண்டு மாடிகளைக் கொண்டு அமைந்ததாகும். 1,138 மீ 2 ஆர்ட்-டெகோ பாணியில் இந்த கட்டிடம் அமைந்துள்ளது. 1931 ஆம் ஆண்டில், இந்த கட்டிடத்தை நில்மிஜ் என்ற காப்பீட்டு நிறுவனம் வாங்கியது. பசிபிக் போரின்போது, இந்த கட்டிடம் பிரித்தானிய பொதுத் தூதரகம் என்ற நிலையில் பயன்படுத்தப்பட்டு வந்தது. ஜப்பான் காலத்தின் ஆக்கிரமிப்பின் போது, 1945 செப்டம்பரில் இந்தோனேசியாவில் நேச நாடுகளின் வருகை வரை இந்த கட்டிடம் ரியர் அட்மிரல் தடாஷி மைடாவின் இல்லமாகப் பயன்பட்டு வந்தது. இந்த கட்டிடம் 1961 ஆம் ஆண்டு முதல் 1981 ஆம் ஆண்டு வரை ஆங்கில தூதரகத்தால் வாடகைக்கு எடுக்கப்பட்டிருந்தது. தொடர்ந்து இந்தோனேசிய கல்வி மற்றும் கலாச்சாரத் துறைக்கு டிசம்பர் 28, 1981 அன்று வழங்கப்பட்டது. 1982 ஆம் ஆண்டில், இந்த கட்டிடம் அரசு நூலகமாகவும் பின்னர் அலுவலக கட்டிடமாகவும் மாற்றம் பெற்று செயல்படத் தொடங்கியது.
# சுதந்திர பிரகடன உரை உருவாக்க அருங்காட்சியகம், ஜகார்த்தா

## வரலாறு

### அருங்காட்சியகம்

சுதந்திர பிரகடன உரையை வகுப்பதில் இந்தக் கட்டிடத்தின் முக்கியமான பங்கு வகித்ததன் காரணமாக, 1984 ஆம் ஆண்டில், கல்வி மற்றும் கலாச்சார அமைச்சர் நுக்ரோஹோ நோடோசுசாண்டோ அதன் பெருமையை உணர்த்துகின்ற வகையில் ஒரு அருங்காட்சியகமாக மாற்றுமாறு ஆணை பிறப்பித்தார். பிரகடன உரை அருங்காட்சியகத்தின் அருங்காட்சியகம் அதிகாரப்பூர்வமாக நவம்பர் 24, 1992 ஆம் நாளன்று திறந்து வைக்கப் பெற்றது.
# சுதந்திர பிரகடன உரை உருவாக்க அருங்காட்சியகம், ஜகார்த்தா

## சேகரிப்புகள்

பிரகடன உரையை உருவாக்குவது தொடர்பான பொருட்களைக் கொண்டு,மத்திய ஜகார்த்தாவில் அமைந்துள்ள இந்த அருங்காட்சியகம் நான்கு பிரிவுகளாகப் பிரிக்கப்பட்டு செயல்பட்டு வருகிறது. கட்டிடம் பல முறை ஒருவரிடமிருந்து மற்றொருவருக்கு மாறி மாறி வந்ததால் இங்கு பெரும்பாலும் தளவாடங்களின் மாதிரிகளையே காண முடியும். இந்த அருங்காட்சியகத்தில் வரலாற்று நபர்களின் மெழுகு சிற்பங்கள் மற்றும் புகைப்படங்கள் மற்றும் பதிவுகள் பார்வையாளர்களுக்காகக் காட்சியில் வைக்கப்பட்டுள்ளன. அருங்காட்சியகத்தின் பின் புறத்தில் அமைந்துள்ள திறந்த வெளியில் இரண்டாம் உலகப்போரின்போது பயன்படுத்தப்பட்ட பங்கர் (தாக்கப்படுகின்ற குண்டு மற்றும் பிற தாக்குதல்களிலிருந்து தம்மைக் காப்பாற்றிக் கொள்வதற்காகவும் மதிப்புமிக்க பொருள்களை வைத்துப் பாதுகாக்கவும் அமைக்கப்படுகின்ற பாதுகாப்பு ராணுவக் கோட்டை போன்ற சிறு அமைப்பு) உள்ளது. பார்வையாளர்கள் அந்த பங்கரில் உள்ளே நுழைந்து, உள்ளே இருப்பனவற்றை உள்ளது படி காணமுடியும். அங்கு தங்கவும் செய்யலாம்.
# ஈதகு

**இசுக் (**Izeh, , பிற பெயர்கள் : Īz̄eh; Malāmir, Izaj, Malemir) என்ற இந்த நகரம், ஈரானின் கூசத்தான் மாகாணத்தின் இசுக் மண்டலத்தின் தலைநகரம் ஆகும்.2006 மக்கள் தொகை கணக்கெடுப்பின்படி, அதன் மக்கள் தொகை 40,127 குடும்பங்களில் 253,695 ஆக இருந்தது. 1958 ஆம் ஆண்டு, இந்த நகராட்சி தோற்றுவிக்கப்பட்டது.  
வசந்த காலத்திலும், கோடைகாலத்திலும் மிதமான வானிலை உள்ளது. குளிர்காலத்தில் பொதுவாக கூசத்தான் மாகாணத்திலேயே அதிக குளிரான நகரமாகும். கூசத்தான் பகுதியின் வடக்கு பகுதியான இசேவில் பழங்குடியினரான பக்தியாரிமக்கள் வசிக்கின்றனர். இந்நகரில் தொழில்துறைகளை விட விவசாயம் அதிகம் செய்யப்படுகிறது. முதன்மையான பயிர் அரிசி ஆகும். உள்நாட்டில் பெரெஞ்ச் என்று அழைக்கப்படுகிறது. இது பெரும்பாலும் சூசன், சேவண்ட், மைடாவூட், சிட்டான்பே, சூசன், ஷேவண்ட், மைதாவூட், ஹிட்டான்பே ஆகிய பகுதிகளில் அதிகம் விளைவிக்கப் படுகிறது.  
இசே நகரில் இருக்கும் தாதுப்பாறைகளினால், தாதுக்களின் சுரங்கங்கள் தோன்றியுள்ளன. அதன் அணை மற்றும் அமைந்துள்ளன. இங்குள்ள பண்டைய நினைவுச்சின்னங்களும், கற்சிங்கம் கல்லறைத் தோட்டமும், இன்னும் பல கட்டிடங்களும் வரலாற்றுப் புகழ் வாய்ந்தனவாகத் திகழ்கின்றன.
# ஈதகு

## வரலாறு

எலாமைட் காலத்தில் இது அயபீர் என்றும், பின்னர் சில சமயங்களில் அயதேம் என்றும் அழைக்கப்பட்டது. அரேபியர்கள் இந்த ஊரை இடாஜ் என்று அழைத்தனர் . லோர் அட்டபகன் தி கிரேட்ஸின் உள்ளூர் வம்சம் (Atabakan-e-Lor-e-Bozorg) இதை மாலேமிர் அல்லது மல்மீர் ("ராஜாவின் வீடு" அல்லது "தலைநகரம்") என்று மறுபெயரிட்டது. இந்த பெயர் 1935 ஆம் ஆண்டு வரை இருந்தது. அதன்பிறகு, அரசாங்கத்தின் ஒப்புதலுடன் இசக் என்ற பெயரானது, மீண்டும் பயன்படுத்தப்பட்டது.
# மக்கள் தொகை

2016 ஆம் ஆண்டு மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 83 வது இடத்தினைப் பெறுகிறது. பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. 2016 ஆம் ஆண்டு எடுக்கப்பட்ட தொகை கணக்கெடுப்பின்படி, இந்த நகரத்தின் மக்கள் தொகை 119,399 நபர்களைக் கொண்டிருந்தது. இதற்கு ஐந்து ஆண்டுகளுக்கு முன் எடுக்கப்பட்ட, அரசின் மக்கள் தொகை கணக்கெடுப்பின்படி, அதாவது 2011 ஆம் ஆண்டு, 117,093 நபர்கள், இந்நகரத்தில் வாழ்ந்திருந்தனர். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +1.97% அதிகரித்துள்ளது.
# சோங்குல்டக் மாகாணம்

**சோங்குல்டக் மாகாணம்** ( *Zonguldak Province* ) என்பது துருக்கியின் மாகாணங்களில் ஒன்றாகும். இது துருக்கியின் மேற்கு கருங்கடல் கடற்கரை பகுதியில் உள்ளது. இந்த மாகாணம் 3.481 கி.மீ. பரப்பளவு கொண்டு உள்ளது. மேலும் இதன் மக்கள் தொகையானது 619,703 ஆகும். அதன் அருகில் மாகாணங்களாக தென்மேற்கில் டோஸ், தெற்கே போலு, தென்கிழக்கில் கராபக் மற்றும் கிழக்கில் பார்ட்டன் ஆகியவை உள்ளன. மாகாணத்தின் தலைநகர் பகுதியாக சோங்குல்டக் உள்ளது.  
மாகாணத்தில் நிலக்கரி கண்டுபிடிக்கப்பட்டதிலிருந்து, சோங்குல்டக் ஒரு பெரிய நிலக்கரி உற்பத்தி மையமாக மாறியுள்ளது.
# சோங்குல்டக் மாகாணம்

## மாவட்டங்கள்

சோங்குல்டக் மாகாணம் 8 மாவட்டங்களாக பிரிக்கப்பட்டுள்ளது.
# சோங்குல்டக் மாகாணம்

## காணத்தக்க தளங்கள்

இந்த மாகாணப் பகுதியில் சுற்றுலா முக்கியத்துவம் கொண்ட பகுதிகளாக இலாக்சு, கபுஸ், கோபே கடற்கரைகள், தேசிய இறையாண்மை காடு, ஏரி (கோல்) மலை, பீடபூமி, கோகமான், போஸ்டனாசா, உவாமிலிக், பக்லாபோஸ்தான் மற்றும் கோர்லிக் வன பொழுதுபோக்கு பகுதிகள், குமயானே, கோசெலெல்மா, மென்சிலிஸ் குகைகள் போன்றவை உள்ளன.
# சோங்குல்டக் மாகாணம்

## காணத்தக்க தளங்கள்

### அருங்காட்சியகங்கள்

ஈரெலி நகரில் அமைந்துள்ள எரெலி அருங்காட்சியகம் என்பது நகரத்தில் இமைந்துள்ள ஒரே அருங்காட்சியகமாகும்.
# சோங்குல்டக் மாகாணம்

## காணத்தக்க தளங்கள்

### அருங்காட்சியகங்கள்

#### எரெலி

எரெரி கி.மு. 6 ஆம் நூற்றாண்டில். இதை ஃபிரைஜியர்களுக்கு பின்னர் ஆட்சிக் கட்டிலில் ஏறிய மரியாண்டினியர்களால் நிறுவப்பட்டது. எரெலி ஒரு முக்கியமான வணிக கப்பல் துறையாக (எம்பெரியன்) இருந்தது. இது புகழ்பெற்ற தொன்மவியல் வீரனான எர்க்குலிசு (ஹெராக்கிள்ஸ்) என்பதிலிருந்து அதன் பெயரைப் பெற்றது. இந்த நகரமானது உரோமர், பைசாந்தியப் பேரரசு, செல்யூக் அரசமரபு மற்றும் உதுமானியப் பேரரசின் காலங்களில் அதன் முக்கியத்துவத்தைப் பேணிவந்ததுது. இப்பகுதியில் முக்கியமான வரலாற்று இடிபாடுகளான அச்செரோன் பள்ளத்தாக்கு இடிபாடுகள் உள்ளன. இதில் செஹென்னெம் அஸே குகைகள் அமைந்துள்ளன, அவற்றுடன் கிரேக்கம், ரோமன், பைசாந்தியன் மற்றும் உதுமானியப் பேரரசு கால இடிபாடுகள், எரெலி கோட்டை, ஹெராக்கிள்ஸ் அரண்மனை, ஈஸ்டெப் லைட்ஹவுஸ் கோபுரம், பைசாந்தியன் நீர் தேக்கத் தொட்டிகள், கிரிஸ்போஸ் கல்லறை தேவாலயம் மற்றும் ஹலில் பானா மாளிகை போன்றவை உள்ளன.
# சோங்குல்டக் மாகாணம்

## காணத்தக்க தளங்கள்

### கடற்கரைகள்

இங்கு உள்ள கடற்கரைகளில் சுமார் ஐம்பது மைல் (80 கி.மீ) நீளமுள்ள பல இயற்கை மணல் கடற்கரைகள் காணப்படுகின்றன. கிழக்கிலிருந்து தொடங்கி, இந்த கடற்கரைகளில் பின்வருவன அடங்கும்: சாஸ்காய், பிலியோஸ், தர்காலி, கோபே, ஹிசாரர்காசே, உசுங்கம், டெர்சேன், கபுஸ், கரகம், டீசிர்மெனாசா, இலாக்ஸு, கிரெலிக், அர்முடூக், கருங்கடல் எரெக்லா, மெவ்ரெலா, மெவ்ரேலா, மெவ்ரெலா ஆகிய கடற்கரைகள் உள்ளன.
# சோங்குல்டக் மாகாணம்

## காணத்தக்க தளங்கள்

### வீதியுலா

இந்த பிராந்தியத்தில் உள்ள நகரவாசிகளின் தினசரி பொழுது போக்கானது நிதானமாக நடந்து சென்று பிரௌட்சு பகுதியைச் சுற்றிவருதல் ஆகும். இந்த பிரௌட்சு பகுதியானது இவர்களுக்கு பொழுதுபோக்கு பகுதிகளாகப் பயன்படுத்தப்படுகின்றன. பிரௌட்சு என்பது குடிநீர் வழங்க அல்லது பிற தொழில்துறை நோக்கங்களுக்காக பயன்படும் நோக்கத்திற்காக அமைக்கப்பட்ட செயற்கை ஏரிகள் ஆகும். இந்த பிரௌட்சுகளாக: மையத்தில் உள்ள உலுட்டான் அணை ஏரி, கோசல்கபனர் அணை ஏரி, மற்றும் எரேலியில் உள்ள கெலி அணை ஏரி, சடலாஸ் பெருநகரத்தில் உள்ள டெரெக்கி குளம் மற்றும் கராபனர் பெருநகரத்தில் உள்ள அபோனோஸ்லு குளம் (18 ஹெக்டேர்.) ஆகியவை உள்ளன.  
நகரத்தின் மிக முக்கியமான அருவிகள்: சென்டர் கோகாக்ஸு தளத்தில் உள்ள ஹர்மன்கயா, கோஸ்லு பெருநகரத்தில் உள்ள டெசிர்மெனேஸ் மற்றும் எரேலியில் உள்ள கெனெலி அருவிகள் போன்றவை ஆகும். மேலும் கெனெலி அருவிகளின் சுற்றுப்புறங்கள் மலையேற்றத்திற்கு பயன்படுத்தப்படுகின்றன.
# சோங்குல்டக் மாகாணம்

## காணத்தக்க தளங்கள்

### குகைகள்

செஹென்னெமாஸ் குகை, கோகால், கோசெல்ல்மா, கினாக்சி மற்றும் குமயானி ஆகியவை குறிப்பிடத்தக்க குகைகள் .
# கங்கராம்பூர்

**கங்கராம்பூர்** இந்தியாவின் மேற்கு வங்காள மாநிலத்தில் உள்ள தெற்கு தினஜ்பூர் மாவட்டத்தில் உள்ள ஒரு நகரம் மற்றும் நகராட்சி ஆகும். இது கங்கராம்பூர் துணைப்பிரிவின் தலைமையகம் ஆகும். இந்த நகரம் புனர்பாபா ஆற்றின் கரையில் அமைந்துள்ளது. 1992 ஆம் ஆண்டில் பசிம் தினஜ்பூரின் பகுதியான்து உத்தர தினாஜ்பூர் மற்றும் தெற்கு தினஜ்பூருக்குப் பிரிக்கப்பட்டபோது இது புதிதாக உருவாக்கப்பட்ட மாவட்டமான தெற்கு தினாஜ்பூரின் துணைப்பிரிவாக மாறியது. பண்டைய காலங்களில் மக்கள் பெரும்பாலும் இந்த நகரத்தை டம்டாமா அல்லது தேவ்கோட் என்று அழைத்தனர்.
# கங்கராம்பூர்

## புவியியல்

கங்கரம்பூர் கிட்டத்தட்ட தட்சின் தினாஜ்பூர் மாவட்டத்தின் மத்தியில் 25.4° வடக்கு 88.52° கிழக்கு என்ற புவியியல் இருப்பிடத்தில் அமைந்துள்ளது. இது புனர்பாபா ஆற்றின் கரையில் பரவியுள்ளது. இது சராசரியாக 25 மீட்டர் (82 அடி) உயரத்தைக் கொண்டுள்ளது. நகரின் பரப்பளவு 10.29 சதுர கிலோ மீற்றர் ஆகும்.
# கங்கராம்பூர்

## காலநிலை

கங்கராம்பூரில் வெப்பமண்டல ஈரமான மற்றும் வறண்ட காலநிலையைக் கொண்டது. கோடைக் காலமான மே தொடக்கம் சூன் வரையிலான மாதங்களில் அதிகபட்ச வெப்பநிலை பெரும்பாலும் 38&nbsp;°C (100&nbsp;°F) ஐ விட அதிகமாக இருக்கும். குளிர்காலம் டிசம்பர் முதல் பிப்ரவரி ஆரம்பம் வரை நீடிக்கும். மிகக் குறைந்த வெப்பநிலை டிசம்பர் மற்றும் ஜனவரி மாதங்களில் 4&nbsp;°C (40&nbsp;°F) முதல் 8&nbsp;°C (47&nbsp;°F) என்ற வரம்பில் இருக்கும். நகரின் காலநிலையில் பருவமழை மிகவும் குறிப்பிடத்தக்க நிகழ்வாகும். மழைக் காலமான சூலை- ஆகத்து மாதங்களில் அதிகபட்ச மழை பெய்யும்.
# கங்கராம்பூர்

## புள்ளிவிபரங்கள்

2011 ஆம் ஆண்டு இந்திய மக்கட் தொகை கணக்கெடுப்பின்படி கங்கராம்பூரில் 56,175 மக்கள் வசிக்கின்றனர். மொத்த மக்கட் தொகையில் ஆண்கள் 52% வீதமாகவும், பெண்கள் 48% வீதமாகவும் காணப்படுகின்றனர். கங்கராம்பூரின் சராசரி கல்வியறிவு விகிதம் 77% ஆகும். இது தேசிய சராசரியான 74% ஐ விட அதிகமாகும். ஆண்களின் கல்வியறிவு விகிதம் 84% ஆகவும், பெண்களின் கல்வியறிவு விகிதம் 70% ஆகவும் உள்ளது. கங்கராம்பூரின் மக்கட் தொகையில் 13% வீதமானோர் 6 வயதுக்குட்பட்டவர்கள் ஆவார்கள்.
# கங்கராம்பூர்

## பொருளாதாரம்

கங்காரம்பூரின் பொருளாதாரம் விவசாய வேளாண்மை, சிறு வணிகம், கைத்தறி மற்றும் கைத்தறி சார்ந்த கைவினைப்பொருட்கள் ஆகியவற்றைச் சார்ந்துள்ளது. முக்கியமான கைத்தறி பணிகள் நடைப்பெறும் பகுதிகள் போல்டாஹா, கோரியல், பெல்பெரி -1, பெல்பெரி- II மற்றும் கங்கராம்பூர் நகராட்சி பகுதியில் பல்வேறு பகுதிகளில் அமைந்துள்ளன. முக்கியமான கைத்தறி தயாரிப்புகளில் பருத்தி சாதாரண சேலை, காட்டன் மாலா சேலை, பெண்கள் சுரிதார்கள், குர்தா என்பன அடங்கும். மேற்கு வங்க அரசின் நெசவு இயக்ககம் வெளியிட்டுள்ள அறிக்கையின்படி கங்கராம்பூர் கல்லூரிக்கு அருகில் அமைந்துள்ள போர்டங்கி பகுதியில் 588 தறிகளும், எஞ்சிய கங்காம்பூர் பகுதியில் 252 தறிகள் செயற்படுகின்றன.
# கங்கராம்பூர்

## போக்குவரத்து

கங்கராம்பூர் நகரானது கொல்கத்தா , சிலிகுரி , ஜல்பைகுரி , மால்டா , பலுர்காட் மற்றும் வட வங்காளத்தின் பிற முக்கிய இடங்களுடன் பேருந்து மற்றும் தொடருந்து சேவைகளால் இணைக்கப்பட்டுள்ளது.  
கங்கராம்பூர் ரயில் நிலையம் 2004 ஆம் ஆண்டில் கட்டப்பட்டது. முதல் தொடருந்து 2004 ஆம் ஆண்டு 30 அன்று இயங்கியது. இந்த தொடருந்து நிலையம் நகரின் தெற்கே கங்கராம்பூர் கல்லூரிக்கு அருகில் அமைந்துள்ளது.
# ஸ்ரீ வடுகா அருங்காட்சியகம், பண்டுங்

**ஸ்ரீ வடுகா அருங்காட்சியகம் (Sri Baduga Museum)** (இந்தோனேசிய ***அருங்காட்சியகம் ஸ்ரீ வடுகா*** ) இந்தோனேசியாவின் பண்டுங்கில் அமைந்துள்ள ஒரு மாநில அருங்காட்சியகம் ஆகும். ஒரு மாநில அருங்காட்சியகமாக, இந்த அருங்காட்சியகத்தில் மேற்கு ஜாவா மாகாணத்துடன் தொடர்புடைய பல்வேறு பொருட்கள் காட்சியில் வைக்கப்பட்டு உள்ளன. அவற்றில் சூடானிய கைவினைப்பொருட்கள், அலங்காரப் பொருட்கள், புவியியல் வரலாறு மற்றும் இயற்கை பன்முகத்தன்மை வளம் உள்ளிட்டவை காணப்படுகின்றன.
# ஸ்ரீ வடுகா அருங்காட்சியகம், பண்டுங்

## வரலாறு

ஸ்ரீ வடுகா அருங்காட்சியகம் முதன்முதலில் 1974 ஆம் ஆண்டில் பண்டுங்கிற்குள் இருந்த முன்னாள் நிர்வாகப் பிரிவான கவேதானன் தெகலேகாவின் அரசாங்க அலுவலகமாகப் பயன்படுத்தப்பட்ட ஒரு கட்டிடத்திற்குள் ஆரம்பித்து வைக்கப்பட்டது. ஜூன் 5, 1980 ஆம் நாளன்று, அருங்காட்சியகம் அதிகாரப்பூர்வமாக *அருங்காட்சியகம் நெகேரி புரோபின்சி ஜாவா பாரத்* ("மேற்கு ஜாவா மாகாணத்தின் மாநில அருங்காட்சியகம்") என்ற பெயரில் கல்வி மற்றும் பண்பாட்டு அமைச்சகத்தால் டாக்டர் தாவுத் யூசுப் அவர்களால் நிறுவப்பட்டது. 1990 ஆம் ஆண்டில், இந்த அருங்காட்சியகத்திற்கு 15 ஆம் நூற்றாண்டைச் சேர்ந்த சூடானிய மன்னர் ஸ்ரீ வடுக மகாசாவின் நினைவாக அருங்காட்சியகம் *நெகேரி புரோபின்சி ஜாவா பாரத் ஸ்ரீ பதுகா* (மேற்கு ஜாவா மாகாணத்தின் ஸ்ரீ வடுகா மாநில அருங்காட்சியகம்") அல்லது ஸ்ரீ வடுகா அருங்காட்சியகம் என்று மறு பெயர் சூட்டப்பட்டது.
# ஸ்ரீ வடுகா அருங்காட்சியகம், பண்டுங்

## சேகரிப்புகள்

ஸ்ரீ வடுகா அருங்காட்சியகத்தில் 5,367 பொருள்கள் காட்சிக்கு வைக்கப்பட்டுள்ளன. அவை பல வகையைச் சார்ந்தவையாக உள்ளன. அவற்றில் நிலவியல், உயிரியல், இனவியல், தொல்லியல், வரலாறு, நாணயவியல், கலை, தொழில் நுட்பவியல் போன்றவை அடங்கும். ஹெரால்டிகா தொகுப்பு எனப்படுகின்ற பணிக்கான அடையாளம், அலுவலக முத்திரை போன்றவையும் உள்ளன. இங்குள்ள காட்சிப் பொருள்களில் பெரம்பாலானவை அறிவியல் தொடர்பான உள்ளூர் மக்களின் இனவியல், பண்பாடு சார்ந்த பொருள்களும் உள்ளன. ஸ்ரீ வடுகா அருங்காட்சியகத்தில் மேற்கு ஜாவா மாகாணத்துடன் தொடர்புடைய பொருட்கள் காட்சிக்கு வைக்கப்பட்டுள்ளன. அந்த சேகரிப்புகள் மூன்று தளங்களில் உள்ளன.
# ஸ்ரீ வடுகா அருங்காட்சியகம், பண்டுங்

## சேகரிப்புகள்

### முதல் தளம்

முதல் தளத்தில் மேற்கு ஜாவாவின் இயற்கை வரலாறு மற்றும் பண்பாட்டின் ஆரம்ப நிலை தொடர்பான பொருள்கள் காட்சியில் உள்ளன. மேற்கு ஜாவாவின் வரலாறானாது அதன் வரலாற்றுக்கு முந்தைய காலம் தொடங்கி இந்து-பௌத்த சகாப்தம் வரையிலான பாரம்பரிய பொருட்களைக் கொண்டு அமைந்துள்ளது.
# ஸ்ரீ வடுகா அருங்காட்சியகம், பண்டுங்

## சேகரிப்புகள்

### இரண்டாவது தளம்

இரண்டாவது தளத்தில் பாரம்பரிய பண்பாட்டுப் பொருட்களான, வாழ்க்கை, வர்த்தகம் மற்றும் போக்குவரத்துக்குத் தொடர்பான காட்சிப்பொருள்கள் உள்ளன. அத்துடன் இஸ்லாம் மற்றும் ஐரோப்பிய பண்பாட்டுத் தாக்கத்தைக் கொண்டவையும் உள்ளன. மேலும் தேசிய போராட்டத்தின் வரலாறு மற்றும் மேற்கு ஜாவாவில் உள்ள நகரங்களின் பல்வேறு முத்திரைகள் ஆகியவையும் காட்சிக்கு வைக்கப்பட்டுள்ளன.
# ஸ்ரீ வடுகா அருங்காட்சியகம், பண்டுங்

## சேகரிப்புகள்

### மூன்றாவது தளம்

மூன்றாவது தளத்தில் இனவியல் சேகரிப்புகளான துணிகள், கலைப்பொருள்கள் மற்றும் பீங்கான் பொருள்கள் போன்றவை காட்சிக்கு வைக்கப்பட்டுள்ளன.
# ஸ்ரீ வடுகா அருங்காட்சியகம், பண்டுங்

## கண்காட்சிகள்

இந்த அரங்காட்சியகத்தில் அவ்வப்போது பார்வையாளர்களுக்காகப் பல விதமான கண்காட்சிகள் நடத்தப்பெறுகின்றன. அவற்றுள் தற்காலிகக் கண்காட்சிகள், பயணக் கண்காட்சிகள், இந்தோனேசியாவின் பிற பகுதிகளோடு இணைந்து நடத்தப்பெறுகின்ற அருங்காட்சியகக் கண்காட்சிகள் போன்றவை அடங்கும். மேலும் மாணவர்களுக்க்ன போட்டிகள் நிகழ்த்தப் பெறுகின்றன. இவற்றைத் தவிர சொற்பொழிவுகள், கருத்தரங்குகள், பணிப்பட்டறைகள் போன்றவையும் நடத்தப் பெறுகின்றன.
# அந்தீமசுக்கு

**அன்டிமெசுக்கு** (Andimeshk, , also Romanized as Āndīmeshḵ) என்ற இந்த நகரம், ஈரானின் கூசத்தான் மாகாணத்தின் அன்டிமெசுக்குக் கவுன்டியின் தலைநகரம் ஆகும். அன்டிமெசுக்கு நகரமானது, சூசு (Shush) நகருக்கு வடக்கே, சுமார் தொலைவில் அமைந்துள்ளது. தெகுரானுக்கும் அகுவாசுக்கும் இடையிலான தொடருந்து பாதைக்கருகில் அமைந்துள்ளது. இந்த பெயரானது, பொத்தேமியாவிலிருந்து உர் III காலத்திலிருந்து, கி.மு. 21 முதல் 20 ஆம் நூற்றாண்டு வரையில், "ஆடம்ஷாக்" (Adamshakh) வடிவத்தில், "முதலை நகரம்" என்று பொருள்படும் பெயரில் அழைக்கப்பட்டது. பின்னர், "ஏராளமான வெண்ணெய்"(Andamaska" அல்லது Andimaska) என்ற பொருள்படும் சொல்லில் அழைக்கப்பட்டது. அதன் பிறகு, உள்ளூர் கிராமங்களான கெய்ல்-ஏபி, லூர் (Gheel-AB, Lour), இரண்டு கோட்டைகள் ஆகியன, இந்நகருடன் இணைக்கப் பட்டன.
1956 ஆம் ஆண்டு இந்த நகராட்சி என்ற நகராண்மைக் கழகம் தோற்றுவிக்கப்பட்டது.
# அந்தீமசுக்கு

## வரலாறு

பகலவி வம்ச காலத்தில், அன்டிமெசு நகரமானது, அதன் இருப்பிட அமைவாலும், இயற்கை வளங்களின் காரணமாகவும்,புதிய மேம்பாட்டுத் திட்டங்களைப் பெற்று வளர்ந்தது. ஒரு இராணுவ தொடருந்துக் கிடங்கும் (Dokoohe), ஒரு அலுமினிய தொழிற்சாலையும், வேறு பல தொழிற்சாலைகளும் தொடங்ப்பட்டன. 1929 ஆம் ஆண்டில், இரண்டாம் உலகப் போரின் போது, நெடும் எண்ணெய் குழாய்கள், உலகின் மிகப்பெரிய சுத்திகரிப்பு இடமான அபாடான், ஈரான் நகரலிருந்து, இந்நகருக்குப் போடப்பட்டது. பிறகு, இந்நகரிலிருந்து எரிபொருட்கள் சரக்குந்து<nowiki/>களில் ஏற்றப்பட்டு, சோவியத் யூனியனுக்கு கொண்டு செல்லப்பட்டது. 1955 ஆம் ஆண்டில் இந்த குழாய் நுட்பமானது, தெகுரான் நகர் வரை நீட்டிக்கப்பட்டது. இந்த நகரத்தில் உள்ள பெரும்பாலான மக்கள் குசி (Khuzi) வம்சாவளியைச் சேர்ந்தவர்களாக இருக்கின்றனர்.
# அந்தீமசுக்கு

## தொல்பொருளியல்

உலகின் மிகப் பழமையான நாகரிகங்களில் சில வட கூசித்தான் மாகாணம் இருந்து வந்துள்ளது. சோகாமிஷ் மலைகள் வெவ்வேறு காலகட்டங்களில் இருந்து 8,000 ஆண்டுகளுக்கும் மேலான, வரலாற்றுச் சுவடுகளைக் கொண்டுள்ளன. மேலும் தொல்பொருள் ஆராய்ச்சியாளர்கள், இந்த விடியல் நகரத்திற்கு அழைப்பு விடுத்துள்ளனர். மலைகளில் அணையின் கிழக்குப் பகுதியில் அமைந்துள்ள மின்நிலையத்தினையும் (powerhouse) பார்வையிட முடியும். இந்நிலையத்தில், எட்டு செங்குத்து பிரான்சிசு விசையாழிகள் (Francis turbine) உள்ளன. அணையின் தற்போதைய சிக்கல் யாதெனில், நீர்உள்வரவுப் பகுதிகளில் மண் அரிப்பு காரணமாக, இந்த அணையின் நீர்த்தேக்க திறனானது, ஆண்டு தோறும் குறைந்து வருவதே ஆகும்.
# அந்தீமசுக்கு

## காலநிலை

அன்டிமெசுக்கு நகரானது, கோப்பன் காலநிலை வகைப்பாட்டின் படி, வெப்பமான அரை வறண்ட காலநிலையைக் கொண்டுள்ளது. (*BSh*) மிகவும் வெப்பமான கோடைக்காலமும், லேசான குளிர்காலமும் கொண்ட வானிலையைப் பெற்றுள்ளது. தெற்கு ஈரானின் பெரும்பாலான பகுதிகளை விட, இந்நகரில் மழைப்பொழிவு அதிகமாக உள்ளது. ஆனால் இது நவம்பர் முதல் ஏப்ரல் வரையிலான காலப்பகுதியில் மட்டுமே நிகழ்கிறது. இருப்பினும் சில நேரங்களில் இது மழைப் பொழிகிறது.
# அந்தீமசுக்கு

## குறிப்பிடத்தக்கன

- Qadam Kheyr Qalâvand இன், Lurish பெண் வீராங்கனை
- சையத் அப்தேவலி, தேசிய மல்யுத்த விளையாட்டு வீரர்
- ஹபிபுல்லா அக்லகி, தேசிய மல்யுத்த விளையாட்டு வீரர்
- *பாரசீக அகராதி* ஏ.ஏ. தேஹ்கோடா.
- <sup data-ve-ignore="true"><span>&#x5B; **' &#x5D;</span></sup><sup data-ve-ignore="true"><span>&#x5B; **' &#x5D;</span></sup>